                        ЕВРОПЕЙСКА
                        КОМИСИЯ
                                               Брюксел, 26.6.2015 г.
                                               COM(2015) 217 final
                                               2015/0111 (NLE)
                                  Предложение за
                             РЕШЕНИЕ НА СЪВЕТА
    относно позицията, която да бъде заета по отношение на Решение № 1/2015 от
     името на Европейския съюз в рамките на Съвместния ветеринарен комитет,
       създаден по силата на Споразумението между Европейската общност и
   Конфедерация Швейцария относно търговията със селскостопански продукти, по
        отношение на изменението на допълнения 1, 2, 3, 4, 5, 6, 7, 10 и 11 към
                                  приложение 11
BG                                                                              BG
 ---pagebreak---                       ОБЯСНИТЕЛЕН МЕМОРАНДУМ
   1. КОНТЕКСТ НА ПРЕДЛОЖЕНИЕТО
      Споразумението между Европейската общност и Конфедерация Швейцария
      относно търговията със селскостопански продукти (наричано по-долу
      „Споразумението относно селското стопанство“) влезе в сила на 1 юни 2002 г.
      В периода след последната промяна в допълненията към приложение 11 към
      Споразумението относно селското стопанство редица законодателни
      разпоредби бяха изменени или актуализирани.
      В съответствие с разпоредбите на споразумението Швейцария представи на
      Съвместния ветеринарен комитет своя план, съдържащ мерките, които тя
      възнамерява да предприеме за одобряване на своите предприятия за
      производство на домашни птици и яйца за люпене. В споразумението се
      предвижда, че признаването на този план е от компетентността на Съвместния
      ветеринарен комитет.
      До 31 декември 2014 г. Швейцария може да ползва дерогация по отношение на
      изследването за откриване наличието на Trichinella в кланични трупове и месо
      от домашни свине, предназначени за угояване и клане в кланици с малък
      капацитет. Освен това законодателството на Съюза по отношение на
      изследването за откриване наличието на Trichinella бе наскоро изменено,
      поради което е целесъобразно дерогацията, от която се ползва Швейцария, да
      бъде преразгледана, за да се позволи постепенното приспособяване на
      действащите швейцарски практики.
      В периода след влизането в сила на Споразумението относно селското
      стопанство законодателните разпоредби на допълнения 1, 2, 3, 4, 5, 6, 7 и 10
      към приложение 11 към него бяха изменени. Адресите на звената за контакт,
      посочени в допълнение 11, също бяха изменени.
      Разпоредбите на допълнения 1, 2, 3, 4, 5, 6, 7, 10 и 11 към приложение 11 към
      Споразумението относно селското стопанство следва да бъдат съответно
      адаптирани.
      С разпоредбата на член 19, параграф 1 от приложение 11 към Споразумението
      относно селското стопанство се създава Съвместен ветеринарен комитет,
      съставен от представители на страните. Той е натоварен с разглеждането на
      всички въпроси, свързани с посоченото приложение и с неговото прилагане,
      както и с изпълнението на предвидените в него задачи. Съвместният
      ветеринарен комитет е оправомощен по-специално да взема решения в
      случаите, предвидени в приложение 11. С разпоредбата на член 19, параграф 3
      от приложение 11 към Споразумението относно селското стопанство
      Съвместният ветеринарен комитет е оправомощен да изменя допълненията към
      посоченото приложение, по-специално с цел тяхното приспособяване и
      осъвременяване.
      Необходимо е Съюзът да определи позицията, която да заеме в рамките на
      Съвместния ветеринарен комитет по отношение на приемането на
      необходимите промени в приложение 11. В съответствие с член 5, параграф 2,
      първа алинея от Решение 2002/309/ЕО, Евратом, позицията на Съюза се
      определя от Съвета по предложение на Комисията.
BG                                     2                                            BG
 ---pagebreak---       Решение № 1/2015 на Съвместния ветеринарен комитет ще бъде публикувано в
      Официален вестник на Европейския съюз.
   2. ПРАВНИ ЕЛЕМЕНТИ НА ПРЕДЛОЖЕНИЕТО
      Предложението се основава на член 207, параграф 4 от Договора за
      функционирането на Европейския съюз във връзка с член 218, параграф 9.
BG                                   3                                         BG
 ---pagebreak---                                                           2015/0111 (NLE)
                                             Предложение за
                                         РЕШЕНИЕ НА СЪВЕТА
       относно позицията, която да бъде заета по отношение на Решение № 1/2015 от
       името на Европейския съюз в рамките на Съвместния ветеринарен комитет,
          създаден по силата на Споразумението между Европейската общност и
    Конфедерация Швейцария относно търговията със селскостопански продукти, по
           отношение на изменението на допълнения 1, 2, 3, 4, 5, 6, 7, 10 и 11 към
                                             приложение 11
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално
   член 207, параграф 4 във връзка с член 218, параграф 9 от него,
   като взе предвид предложението на Европейската комисия,
   като има предвид, че:
   (1)    Споразумението между Европейската общност и Конфедерация Швейцария
          относно търговията със селскостопански продукти1 (наричано по-долу
          „Споразумението относно селското стопанство“) влезе в сила на 1 юни 2002 г.
   (2)    Съгласно член 19, параграф 1 от приложение 11 към Споразумението относно
          селското стопанство Съвместният ветеринарен комитет (наричан по-долу
          „Съвместният ветеринарен комитет“) отговаря за разглеждането на всички
          въпроси, възникнали във връзка с посоченото приложение и с неговото
          прилагане, както и за изпълнението на предвидените в него задачи. С член 19,
          параграф 3 от посоченото приложение Съвместният ветеринарен комитет се
          оправомощава да изменя допълненията към приложение 11, по-специално с цел
          тяхното приспособяване и осъвременяване.
   (3)    В член 5, параграф 2, първа алинея от Решение 2002/309/ЕО, Евратом на Съвета
          и на Комисията2 се предвижда, че позицията на Европейския съюз в рамките на
          Съвместния ветеринарен комитет трябва да се определя от Съвета по
          предложение на Комисията.
   (4)    Съюзът следва да определи позицията, която да заеме в рамките на Съвместния
          ветеринарен комитет по отношение на приемането на необходимите промени.
   (5)    Решение № 1/2015 на Съвместния ветеринарен комитет следва да влезе в сила в
          деня на приемането му,
   1
           ОВ L 114, 30.4.2002 г., стр. 132.
   2
           Решение 2002/309/ЕО, Евратом на Съвета и на Комисията относно Споразумение за научно и
           технологично сътрудничество от 4 април 2002 г. за сключване на седем споразумения с
           Швейцарската конфедерация (ОВ L 114, 30.4.2002 г., стр. 1).
BG                                                 4                                              BG
 ---pagebreak---    ПРИЕ НАСТОЯЩОТО РЕШЕНИЕ:
                                             Член 1
   Позицията на Европейския съюз в рамките на Съвместния ветеринарен комитет,
   създаден по силата на член 19, параграф 1 от приложение 11 към Споразумението
   между Европейската общност и Конфедерация Швейцария относно търговията със
   селскостопански продукти, по отношение на изменението на допълнения 1, 2, 3, 4, 5, 6,
   7, 10 и 11 към приложение 11, се определя в проекта на решение на Съвместния
   ветеринарен комитет, фигуриращ като приложение към настоящото решение.
                                             Член 2
   Решение № 1/2015 на Съвместния ветеринарен комитет, създаден по силата на
   Споразумението между Европейската общност и Конфедерация Швейцария относно
   търговията със селскостопански продукти, по отношение на изменението на
   допълнения 1, 2, 3, 4, 5, 6, 7, 10 и 11 към приложение 11 към споразумението, ще бъде
   публикувано в Официален вестник на Европейския съюз веднага щом бъде прието.
                                             Член 3
   Решение № 1/2015 на Съвместния ветеринарен комитет, създаден по силата на
   Споразумението между Европейската общност и Конфедерация Швейцария относно
   търговията със селскостопански продукти, влиза в сила в деня на приемането му.
                                             Член 4
   Адресати на настоящото решение са държавите членки.
   Съставено в Брюксел на година.
                                              За Съвета
                                              Председател
BG                                              5                                        BG


               ЕВРОПЕЙСКА КОМИСИЯ
            Брюксел, 1.10.2015
            COM(2015) 469 final
            2015/0230(NLE)
            Предложение за
            РЕШЕНИЕ НА СЪВЕТА
            за определяне на позицията, която да заеме Европейският съюз в рамките на Министерската конференция на Световната търговска организация по отношение на присъединяването на Република Либерия към СТО

               ОБЯСНИТЕЛЕН МЕМОРАНДУМ

               1.КОНТЕКСТ НА ПРЕДЛОЖЕНИЕТО

               •Основания и цели на предложението

               Членовете на Световната търговска организация (СТО) и Република Либерия навлязоха в заключителната фаза на преговорния процес по споразумение относно условията за присъединяване на Република Либерия към организацията. Това е резултат от продължилите 8 години преговори, започнали с подаването на заявление от страна на Република Либерия за присъединяване към СТО през 2007 г. Условията за присъединяване са изложени в обобщен вид в точка 5 по-долу.

               Като представя за одобрение от Съвета условията за присъединяването на Република Либерия към СТО, Комисията счита, че те представляват балансиран и амбициозен пакет от поети ангажименти за отваряне на пазара, който ще донесе съществени ползи както за Република Либерия, така и за нейните търговски партньори от СТО. Искането на Либерия за присъединяване бе разгледано в съответствие с насоките на Общия съвет на СТО относно присъединяването на най-слабо развитите държави и при отчитане в тяхната цялост на двустранните търговски връзки с Либерия в контекста на партньорството ЕС-АКТБ.

               •Съгласуваност със съществуващите разпоредби в тази област на политиката

                  Многостранното сътрудничество е в основата на търговската политика на ЕС и ЕС подкрепя присъединяването на трети държави към СТО, при условие че е поставено на правилна основа.

               •Съгласуваност с другите политики на Съюза

               В духа на външната дейност на ЕС и на политиката на развитие, с настоящото предложение трайно ще се затвърди мястото, което Либерия заема в многостранната търговска система, в съответствие с насоките на Общия съвет на СТО относно присъединяването на най-слабо развитите държави и при отчитане в тяхната цялост на двустранните търговски връзки с Либерия в контекста на партньорството ЕС-АКТБ.

               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ

               •Правно основание

               По силата на член 218, параграф 9 от Договора за функционирането на Европейския съюз се изисква решение на Съвета за одобряване на условията за присъединяване на Република Либерия към СТО, преди ЕС да може официално да подкрепи тяхното одобряване в рамките на СТО.

               •Субсидиарност (при неизключителна компетентност)

               Не е приложимо. Изключителна компетентност на ЕС по отношение на търговията.

               •Пропорционалност

               Не е приложимо. Необходимо е решение на Съвета по член 218, параграф 9.

               •Избор на инструмент

               Не е приложимо. Необходимо е решение на Съвета по член 218, параграф 9.

               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

               •Последващи оценки/проверки за пригодност на действащото законодателство

                  Не е приложимо.

               •Консултации със заинтересованите страни

                  Не е приложимо.

               •Събиране и използване на експертни становища

                  Не е приложимо.

               •Оценка на въздействието

                  Не е необходима. Необходимо е решение на Съвета по член 218, параграф 9.

               •Пригодност и опростяване на законодателството

                  Предложението не е свързано с Програмата за пригодност и резултатност на регулаторната рамка (REFIT).

               •Основни права

                  Предложението няма последствия за защитата на основните права.

               4.ОТРАЖЕНИЕ ВЪРХУ БЮДЖЕТА

                  Предложението няма отражение върху бюджета.

               5.ДРУГИ ЕЛЕМЕНТИ

               •Планове за изпълнение и уредба за мониторинг, оценка и докладване

                  Не е приложимо.

               •Подробно разяснение на конкретни разпоредби на предложението

               Обобщение на условията за присъединяване

               Списъци на поетите ангажименти

               Стоки (общи условия)

               Средната окончателна пределна ставка (ОПС) за присъединяването на Либерия е 26,6 %.

               При селскостопанските продукти средната ОПС е 23,6 %, т.е. по-ниска от средната ОПС при промишлените продукти, която е 27,2 %.

               Либерия ще прилага повечето ОПС от датата на присъединяването. По отношение на 249 тарифни позиции, т.е. 4 % от списъка с поетите от нея ангажименти, ОПС на Либерия ще се прилага едва от 2019 г.

               Тези средни равнища на митническите ставки са твърде високи с оглед на статута на Либерия на най-слабо развита държава, особено предвид малкия мащаб и уязвимостта на нейната икономика.

               Промишлени стоки

               Средната ОПС за неселскостопански продукти е 27,2 %.

               100 % от списъка с поетите от Либерия ангажименти има обвързващ характер, като тя е поела обвързващи тарифни ангажименти за всички промишлени стоки.

               Най-високите тарифни ставки са в размер на 50 % за боите, домакинските изделия от пластмаса, тоалетната хартия и мебелите от дървесина.

               Селскостопански стоки

               Средната ОПС за селскостопански продукти е 23,6 %.

               Най-високите тарифни ставки в селското стопанство са в размер на 50 % за какао на зърна, доматен кетчуп и минерална вода.

               Услуги

               Списъкът с конкретните ангажименти, поети от Либерия в областта на услугите, е доста всеобхватен и амбициозен с оглед на нейната принадлежност към групата на най-слабо развитите държави. Либерия ще поеме ангажименти във връзка с достъпа до пазара и националното третиране в редица сектори на услугите, в това число професионалните, компютърните и други бизнес услуги, съобщителните услуги, строителните услуги, дистрибуторските услуги, частните образователни услуги, услугите в областта на околната среда, финансовите (застрахователни и банкови) услуги, частно финансираните здравни и социални услуги, туристическите услуги, развлекателните, културните и спортните услуги и транспортните услуги (свързани с превози по море, такива по вътрешните водни пътища и автомобилни превози, и спомагателните услуги, свързани с всички видове превози).

               Поети ангажименти по силата на протокола

               През последния, многостранен етап от процеса на присъединяване членовете на СТО с общи усилия се постараха да осигурят принципната съвместимост на търговското законодателство и институциите на Либерия с правилата и споразуменията на СТО, като разпоредби за тази цел бяха включени в доклада на работната група.

               Поискани са техническа помощ и/или преходни периоди във връзка с изпълнението на някои ангажименти в рамките на СТО. По отношение на преходните периоди, Либерия ще трябва до 1 август 2017 г. да осигури цялостното спазване на задълженията в рамките на СТО относно таксите и налозите във връзка с вноса и износа, техническите пречки пред търговията и санитарните и фитосанитарните мерки. Либерия ще може също така да запази в сила някои несъвместими със Споразумението за свързаните с търговията инвестиционни мерки (TRIMS) инвестиционни стимули до 1 август 2019 г.

               2015/0230 (NLE)

               Предложение за

               РЕШЕНИЕ НА СЪВЕТА

               за определяне на позицията, която да заеме Европейският съюз в рамките на Министерската конференция на Световната търговска организация по отношение на присъединяването на Република Либерия към СТО

               СЪВЕТЪТ НА ЕВРОПЕЙСКИЯ СЪЮЗ,

               като взе предвид Договора за функционирането на Европейския съюз, и по-специално член 91, член 100, параграф 2 и член 207, параграф 4, първа алинея във връзка с член 218, параграф 9 от него,

               като взе предвид предложението на Европейската комисия,

               като има предвид, че:

               (1)На 13 юни 2007 г. правителството на Република Либерия подаде заявление за присъединяване към Споразумението от Маракеш за създаване на Световната търговска организация (СТО) в съответствие с член XII от посоченото споразумение.

               (2)На 18 декември 2007 г. беше създадена работна група по присъединяването на Република Либерия с цел постигането на съгласие по условия за присъединяване, които да са приемливи за Република Либерия и за всички членове на СТО.

               (3)Комисията, от името на Съюза, договори изчерпателен набор от ангажименти за отваряне на пазара от страна на Република Либерия, които са в съответствие с насоките на Общия съвет на СТО относно присъединяването на най-слабо развитите държави и които удовлетворяват исканията на Съюза при едновременно отчитане на двустранните търговски връзки с Република Либерия в контекста на партньорството ЕС-АКТБ.

               (4)Тези ангажименти вече представляват неразделна част от протокола за присъединяване на Република Либерия към СТО.

               (5)Очаква се присъединяването към СТО да даде траен положителен принос за процеса на реформиране на икономиката и устойчивото развитие на Република Либерия.

               (6)Поради това протоколът за присъединяване следва да бъде одобрен.

               (7)Член XII от Споразумението за създаване на СТО предвижда, че условията за присъединяване подлежат на договаряне между присъединяващия се член и СТО и че Министерската конференция на СТО одобрява условията за присъединяване от страна на СТО. Член IV, параграф 2 от Споразумението за създаване на СТО предвижда, че в периодите между заседанията на Министерската конференция нейните функции се изпълняват от Общия съвет.

               (8)В съответствие с това е необходимо да бъде определена позицията, която да заеме Съюзът в рамките на Министерската конференция на СТО по въпроса за присъединяването на Република Либерия към СТО,

               ПРИЕ НАСТОЯЩОТО РЕШЕНИЕ:

               Член 1

               Позицията, която Европейският съюз следва да заеме в рамките на Министерската конференция на Световната търговска организация по въпроса за присъединяването на Република Либерия към СТО, е да одобри присъединяването.

               Член 2

               Настоящото решение влиза в сила в деня на приемането му.

               Съставено в Брюксел на  година.

                     За Съвета

                     Председател